বিগ বস মালয়ালম ৬

বিগ বস মালয়ালম ৬ ভারতীয় আপাতবাস্তব টেলিভিশন অনুষ্ঠান বিগ বসের মালয়ালম সংস্করণের ষষ্ঠ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৪ সালের ১০ই মার্চ তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০২৪ সালের ১৬ই জুন তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল এশিয়ানেটের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা মোহনলাল পূর্ববর্তী মৌসুমের মতো এই মৌসুমেও উপস্থাপনা করেছেন।

২৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় ব্যক্তিগত প্রশিক্ষক জিন্তো বডিক্রাফট জয়লাভ করেছেন, অন্যদিকে অর্জুন শ্যাম গোপান প্রথম রানার-আপ হয়েছেন। এছাড়াও জেসমিন জাফর, অভিষেক শ্রীকুমার এবং ঋষি এস কুমার ফাইনালে পৌঁছেছিলেন।

বিন্যাস
বিগ বস মালয়ালম মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা

 স্থান  বাসিন্দা  পেশা      অবস্থা  ১  জিন্তো বডিক্রাফট  ব্যক্তিগত প্রশিক্ষক  দিন ১  দিন ৯৮   ২  অর্জুন শ্যাম গোপান  মডেল  দিন ১  দিন ৯৮   ৩  জেসমিন জাফর  কন্টেন্ট নির্মাতা  দিন ১  দিন ৯৮   ৪  অভিষেক শ্রীকুমার  অভিনেতা  দিন ২৯  দিন ৯৮   ৫  ঋষি এস কুমার  অভিনেতা  দিন ১  দিন ৯৮   ৬  শ্রীতু কৃষ্ণণ  অভিনেত্রী  দিন ১  দিন ৯৫   ৭  সিজো জন  কন্টেন্ট নির্মাতা  দিন ১  দিন ৯১   ৮  নোরা মুস্কান  কন্টেন্ট নির্মাতা  দিন ১  দিন ৯০   ৯  সাই কৃষ্ণণ  কন্টেন্ট নির্মাতা  দিন ২৯  দিন ৮৬   ১০  নন্দনা নন্দু  শিক্ষার্থী  দিন ২৯  দিন ৮৩   ১১  আনসিবা হাসান  অভিনেত্রী  দিন ১  দিন ৭৭   ১২  অপ্সরা রত্নকরণ  অভিনেত্রী  দিন ১  দিন ৭৬   ১৩  রেশমিন বাই  শিক্ষিকা  দিন ১  দিন ৭৩   ১৪  শ্রীরেখা রাজাগোপাল  অভিনেত্রী  দিন ১  দিন ৬৩   ১৫  শরণ্য আনন্দ  অভিনেত্রী  দিন ১  দিন ৬২   ১৬  গাব্রি জোসে  অভিনেতা  দিন ১  দিন ৫৫   ১৭  অভিষেক জয়দীপ  মডেল  দিন ২৯  দিন ৪৯   ১৮  পূজা কৃষ্ণ  উপস্থাপক  দিন ২৯  দিন ৪৬   ১৯  সিবিন বেঞ্জামিন  ডিস্ক জকি  দিন ২৯  দিন ৪৬   ২০  জন্মনি দাস  মেকআপ শিল্পী  দিন ১  দিন ৪১   ২১  যমুনা রাণী  অভিনেত্রী  দিন ১  দিন ২৭   ২২  আসি রকি  মডেল  দিন ১  দিন ১৫   ২৩  সুরেশ মেনন  অভিনেতা  দিন ১  দিন ১৪   ২৪  নিশানা এন  মোটরসাইকেল অভিযাত্রী  দিন ১  দিন ১৩   ২৫  রতিশ কুমার  কৌতুকাভিনেতা  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস মালয়ালমের মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:এশিয়ানেটের (টেলিভিশন চ্যানেল) মৌলিক অনুষ্ঠান